Bismarck se rooikaart geskrap – praag.co.za
Bismarck se rooikaart geskrap
Bismarck du Plessis se omstrede rooikaart wat hy tydens Saterdag se nederlaag teen die All Blacks gekry het, is van sy dissiplinêre rekord geskrap .
Die regsbeampte Terry Willis het in Maandag se dissiplinêre verhoor bevind dat die Franse skeidsregter Romain Poite die verkeerde beslissing gemaak het toe hy du Plessis met 'n geelkaart in die 17de minuut vir 'n duikslag op die losskakel Dan Carter gestraf het.
In 'n verklaring op Maandag, het die IRB gesê dat die geel kaart toegeken teen du Plessis "nie korrek" was nie.
Du Plessis het 'n tweede geel kaart vir ongeoorloofde spel in die 42ste minuut van die wedstryd gekry, wat beteken het dat hy outomaties van die veld gestuur is.
Die IRB het gesê dat die geel kaart–besluit 'n "ongelukkige geval van menslike foute deur die skeidsregters was".
Du Plessis het geen verdere straf ontvang nie, maar die tweede geelkaart wat hy in die 42ste minuut ontvang het, sal vir die res van die Rugbykampioenskap-reeks op sy rekord bly. – Sapa
Skrywer Karin RoodtGepubliseer op 16 September 2013 16 September 2013 Kategorieë Rugby, SportSleutelwoord All Blacks, Bismarck du Plessis, Franse skeidsregter Romain Poite, IRB, rooikaart, Rugbykampioenskap-reeks